Ťažko rozlíšiť, čo je to bežná alebo špecializovaná firma. Rozhodne by sa mala preukázať referenciami. Ak je súčasťou odstraňovanie systémovej poruchy zateplenie obvodového plášťa, je nevyhnutné využiť služby firmy, ktorá je nositeľom licencie na špeciálne práce zhotovovanie zatepľovania pomocou ETICS. Licencie vydáva Technický a skúšobný ústav, n. o. v Bratislave. S obnovou obvodového plášťa súvisí aj obnova a súčasne odstránenie systémovej poruchy balkónov a lodžií. Obnova balkónov a lodžií ba sa mala uskutočniť tiež pomocou systémových riešení zložených výrobkov, pre ktoré sú vydané národné technické posúdenia. Nadväzne na ne už v súčasnosti existujú firmy, ktoré sú držiteľmi licencií na tieto práce.